|  |  |  |
| --- | --- | --- |
| Trosolwg | Mae’r safon hon yn nodi’r gofynion wrth reoli perfformiad gwasanaethau comisiynu yn eich maes cyfrifoldeb. Mae’n cynnwys nodi a defnyddio dangosyddion perfformiad a dulliau mesur i werthuso perfformiad y gwasanaeth a ddarperir.  Mae’r SGC hon yn berthnasol i unigolion sydd yn ymwneud â chomisiynu, caffael a chontractio mewn gwasanaethau gofal cymdeithasol. | |
| Meini prawf perfformiadMae’n rhaid i chi allu: Mae’n rhaid i chi allu:  Mae’n rhaid i chi allu:  Mae’n rhaid i chi allu: | **Nodi dangosyddion perfformiad ar gyfer eich gwasanaeth a dulliau o fesur y rhain**   1. cynorthwyo **partneriaid allweddol** i ddatblygu dealltwriaeth o’r gofynion deddfwriaethol, rheoleiddiol, cofrestru ac arolygu i fesur perfformiad eich gwasanaeth 2. gweithio gyda phartneriaid allweddol a chydweithwyr i nodi sut y dylid mesur perfformiad, gan gynnwys cyflawni canlyniadau, pryderon, cwynion a chwythu’r chwiban 3. dadansoddi sut gall gwybodaeth a gynhyrchwyd gan reoleiddwyr gael ei defnyddio i fonitro a mesur perfformiad eich gwasanaeth 4. defnyddio **ystod o ffynonellau** i lywio datblygiad dangosyddion perfformiad 5. gweithio gyda phartneriaid allweddol i ddatblygu dangosyddion perfformiad 6. darparu gwybodaeth am ddangosyddion perfformiad y cytunwyd arnynt i **unigolion**, **pobl allweddol** a **rhanddeilaid** mewn fformat hygyrch 7. nodi dulliau casglu data priodol er mwyn mesur perfformiad yn wrthrychol 8. cytuno â phartneriaid allweddol ynghylch sut y byddant yn cymryd rhan mewn mesur perfformiad ar gyfer eich maes cyfrifoldeb   **Rheoli’r gwaith o weithredu systemau, gweithdrefnau ac ymarfer i fonitro a mesur perfformiad eich gwasanaeth**   1. gweithredu systemau, gweithdrefnau ac ymarfer i fonitro a mesur cynnydd eich gwasanaeth yn unol â dangosyddion perfformiad y cytunwyd arnynt 2. gweithredu systemau, gweithdrefnau ac ymarfer i gasglu gwybodaeth a data **meintiol** ac **ansoddol** ynghylch perfformiad eich gwasanaeth 3. cynorthwyo partneriaid allweddol, unigolion, pobl allweddola rhanddeiliaid i gyfrannu at fonitro a mesur ansawdd eich gwasanaeth yn unol â dangosyddion y cytunwyd arnynt 4. sicrhau bod cydweithwyr yn defnyddio systemau, gweithdrefnau ac ymarfer i fonitro a mesur perfformiad eich gwasanaeth yn unol â dangosyddion y cytunwyd arnynt 5. sicrhau bod data a gwybodaeth yn cael eu casglu’n barhaus i gynnig gwaelodlin ar gyfer mesur perfformiad a nodi tueddiadau 6. nodi effaith swyddogaethau a blaenoriaethau sefydliadau partner ar eich gwasanaeth 7. gweithio gyda sefydliadau partner i leihau cymaint â phosibl ar unrhyw effaith negyddol y mae eu swyddogaethau a’u blaenoriaethau yn ei chael ar berfformiad eich gwasanaeth   **Gwerthuso perfformiad eich gwasanaeth yn ôl dangosyddion y cytunwyd arnynt**   1. dadansoddi’r wybodaeth a’r data meintiol ac ansoddol a gasglwyd o fonitro perfformiad 2. dehongli’r dadansoddiad o’r data a gasglwyd er mwyn adrodd ar y dangosyddion perfformiad sydd wedi’u bodloni a meysydd i’w gwella 3. nodi’r newidiadau sy’n ofynnol i fodloni’r meysydd y mae angen eu gwella 4. nodi’r adnoddau sy’n ofynnol i roi newidiadau a argymhellwyd ar waith 5. cytuno ar newidiadau a argymhellwyd gyda phartneriaid allweddol, gan gynnwys unigolion a phobl allweddol   **Gwerthuso systemau, gweithdrefnau ac ymarfer sy’n ymwneud â mesur perfformiad**   1. dadansoddi effeithiolrwydd systemau, gweithdrefnau ac ymarfer a ddefnyddir i fonitro a mesur perfformiad eich gwasanaeth 2. dehongli’r dadansoddiad o systemau, gweithdrefnau ac ymarfer i wneud argymhellion ar gyfer gwella 3. arwain gwaith gydag unigolion, pobl allweddol a rhanddeiliaid eraill i ddiwygio systemau, gweithdrefnau ac ymarfer a ddefnyddir i fonitro a mesur perfformiad y gwasanaeth, ar sail yr argymhellion ar gyfer gwella 4. gwerthuso effeithiolrwydd y dangosyddion perfformiad a ddefnyddir i fesur perfformiad 5. gweithio gydag unigolion, pobl allweddol a rhanddeiliaid i ddiwygio dangosyddion perfformiad er mwyn monitro a mesur perfformiad eich gwasanaeth yn y dyfodol | |
| Gwybodaeth a dealltwriaethMae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall: | **Yn benodol i’r SGC hon**   1. gwerthuso damcaniaethau, dulliau a modelau rheoli perfformiad, sicrhau ansawdd a rheolaeth yn feirniadol 2. gweithdrefnau, meini prawf, dulliau a dangosyddion sy’n berthnasol i fesur perfformiad y gwasanaeth a ddarperir, gan gynnwys gofynion rheoleiddiol a gofynion cofrestru 3. sut i gasglu, dadansoddi’n feirniadol a dehongli data meintiol ac ansoddol sy’n cyfrannu at reoli perfformiad   **Hawliau**     1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 2. gofynion cyfreithiol a gofynion y lleoliad gwaith o ran cwynion a chwythu’r chwiban 3. eich rôl chi a rolau pobl eraill o ran hybu comisiynu **cydgynhyrchiol** 4. rôl darparwyr gwasanaeth ac asiantaethau partner o ran hybu hawliau, dewisiadau, lles a chyfranogiad gweithgar **unigolion**, **pobl allweddol** a chymunedau 5. sut i ymdrin â gwrthdaro a chyfyng-gyngor yn ymwneud â hawliau a gwahaniaethu 6. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â’i wneud, yn ogystal ag anawsterau gweithredol, adnoddau neu arferion gwael neu wahaniaethol a allai rwystro hawliau unigolion, pobl allweddol a chymunedau   **Diogelu**   1. deddfwriaeth, polisi cenedlaethol, fframweithiau, systemau lleol a gweithdrefnau amlddisgyblaethol sy’n ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. dangosyddion niwed neu gamdriniaeth bosibl 4. sut a phryd i godi pryderon yn uwch ynghylch niwed neu gamdriniaeth, gan gynnwys chwythu’r chwiban 5. sut i gefnogi pobl eraill sydd wedi mynegi pryder ynghylch niwed neu gamdriniaeth 6. beth i’w wneud os ydych wedi rhoi gwybod am bryderon ond nid oes camau wedi’u cymryd i fynd i’r afael â hwy   **Cynaladwyedd**   1. sut i werthuso manteision gweithio mewn ffordd sy’n gynaladwy yn **wleidyddol, economaidd, cymdeithasegol, technolegol, cyfreithiol ac amgylcheddol** 2. sut i hybu cyfrifoldebau gwleidyddol, economaidd, cymdeithasegol, technolegol, cyfreithiol ac amgylcheddol eich **sefydliad** 3. sut i werthuso cynaladwyedd gwasanaethau a gomisiynwyd 4. sut i ddatblygu syniadau newydd cynaladwy yn eich maes cyfrifoldeb   Gweithio mewn partneriaeth   1. sut y gellir defnyddio **gweithio cydweithredol ac integredig** i gynyddu adnoddau i’r eithaf 2. sut i hybu comisiynu cydgynhyrchiol 3. sut i weithio gydag unigolion, pobl allweddol a chymunedau trwy gomisiynu, caffael a chontractio cydgynhyrchiol 4. sut i gefnogi buddiannau unigolion a rhanddeiliaid eraill 5. sut i ymgysylltu â gweithwyr proffesiynol gofal cymdeithasol a chaffael yn ystod gweithgareddau comisiynu, caffael a chontractio 6. sut i ddadansoddi **blaenoriaethau, buddiannau** a chyfraniadau **rhanddeiliaid** a’u heffaith ar weithio mewn partneriaeth 7. sut i ddadansoddi’r ysgogwyr a’r cyfyngiadau sy’n effeithio ar fusnesau a sefydliadau’r trydydd sector 8. **prosesau busnes** a **realiti gweithredol** darparwyr gwasanaeth 9. sut i ddylanwadu ar waith y bartneriaeth er mwyn cyflawni **canlyniadau** y cytunwyd arnynt 10. sut i ddefnyddio a datblygu polisïau, gweithdrefnau, canllawiau a phrotocolau integredig gyda phobl eraill sy’n ymwneud â phartneriaethau 11. y cyfyngiadau statudol ac ariannol ar gyfer **cytuno ar gyllidebau** i gefnogi gweithio mewn partneriaeth 12. sut i werthuso gweithio mewn partneriaeth yn effeithiol   **Rheoli risg**   1. sut i ddadansoddi’r risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi 2. dulliau o reoli a lliniaru’r risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi 3. sut i ddatblygu arfer sy’n hwyluso cymryd risgiau cadarnhaol   **Eich ymarfer**   1. deddfwriaeth, codau statudol, safonau, rheoliadau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i gomisiynu, caffael a chontractio yn eich maes cyfrifoldeb chi 2. deddfwriaeth, codau statudol, safonau, fframweithiau a chanllawiau ar gyfer Ewrop, y Deyrnas Unedig a gwledydd penodol sy’n berthnasol i ddarparwyr gwasanaeth ac asiantaethau partner 3. sut i gael gafael ar ddehongliadau cywir o ofynion cyfreithiol a rheoleiddiol 4. sut i ddefnyddio dadansoddiad o wersi a ddysgwyd o adroddiadau, gwaith ymchwil ac ymchwiliadau’r llywodraeth ynghylch methiannau difrifol o ran ymarfer iechyd neu ofal cymdeithasol, ac o ymyraethau llwyddiannus 5. sut mae eich rôl yn cyfrannu at waith eich sefydliad a ble y gallwch fynd am gymorth 6. sut i nodi blaenoriaethau a chyfrannu at osod blaenoriaethau 7. sut i werthuso effaith gweithgareddau comisiynu, caffael a chontractio ar unigolion, pobl allweddol a chymunedau 8. sut i werthuso gwahanol ddulliau o fesur cyflawni canlyniadau 9. sut i werthuso pwysigrwydd darpariaeth ataliol a chymunedol 10. sut i reoli trawsffurfiadau cytunedig ar gyfer darparu gwasanaethau 11. technegau ar gyfer datrys problemau a meddwl yn arloesol 12. sut i reoli cyllidebau ac adnoddau 13. sut i nodi a rheoli cyfyng-gyngor a gwrthdaro moesegol yn eich gwaith 14. eich cefndir, profiadau a chredoau eich hun a allai gael effaith ar eich ymarfer 15. sut i ddefnyddio **ymarfer seiliedig ar dystiolaeth** i gyfiawnhau eich gweithredoedd a’ch penderfyniadau 16. sut i gyfrannu at ddatblygu systemau, arferion, polisïau a gweithdrefnau   **Damcaniaeth ar gyfer ymarfer**   1. sut i werthuso effaith **modelau cymdeithasol, meddygol a busnes** ar gyflawni canlyniadau 2. sut i werthuso effaith strwythur a diwylliant sefydliadol ar ba mor hyblyg ac arloesol y gellir defnyddio adnoddau 3. sut i werthuso damcaniaethau a dulliau rheoli sy’n berthnasol i’ch maes cyfrifoldeb chi   **Datblygiad personol a phroffesiynol**   1. sut i hybu ymarfer myfyriol sy’n canolbwyntio ar yr unigolyn ac wedi’i seilio ar dystiolaeth 2. eich rôl chi o ran rhannu a datblygu gwybodaeth ac ymarfer gyda phobl eraill, gan gynnwys unigolion, pobl allweddol a chymunedau 3. sut i reoli amser a llwyth gwaith 4. sut i roi adborth adeiladol 5. sut i nodi a chael mynediad at gyfleoedd ar gyfer datblygiad proffesiynol 6. sut i ddatblygu gwybodaeth ac ymarfer proffesiynol trwy oruchwylio a gwerthuso myfyriol   **Cyfathrebu**   1. sut i ddefnyddio cyfathrebu fel sail ar gyfer comisiynu cydgynhyrchiol 2. dulliau o reoli a hybu cyfathrebu effeithiol â **chydweithwyr**, unigolion a rhanddeiliaid eraill   **Delio â gwybodaeth**   1. gofynion cyfreithiol, polisïau, gweithdrefnau a phrotocolau mewn perthynas â diogelwch a chyfrinachedd gwybodaeth, gan ystyried sensitifrwydd masnachol ac arferion caffael 2. gofynion cyfreithiol a gofynion y lleoliad gwaith o ran cofnodi gwybodaeth a pharatoi adroddiadau o fewn terfynau amser 3. sut i nodi, casglu, dadansoddi, mesur ac asesu data 4. dulliau o sicrhau bod data, gwybodaeth a dadansoddiadauyn hygyrch i unigolion, pobl allweddol a rhanddeiliaid eraill, gan gynnwys y rhai sy’n gwneud penderfyniadau 5. sut a ble y gellir ac y dylid defnyddio dulliau cyfathrebu electronig   **Iechyd a Diogelwch**   1. gofynion cyfreithiol a gofynion y lleoliad gwaith o ran iechyd a diogelwch yn yr amgylchedd gweithio | |
|  |  |
|  |  |

|  |  |
| --- | --- |
| Gwybodaeth ychwanegol | |
| Cwmpas / ystod yn gysylltiedig â meini prawf perfformiad: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.  Pan fydd unigolyn yn ei chael hi’n anodd neu’n amhosibl mynegi ei ddewisiadau ei hun a gwneud penderfyniadau am ei fywyd, er mwyn cyflawni’r safon hon, efallai y bydd angen cynnwys eiriolwyr neu bobl eraill sy’n gallu cynrychioli barn a budd pennaf yr unigolyn.  Pan fydd gwahaniaethau ieithyddol yn y lleoliad gwaith, er mwyn cyflawni’r safon hon, efallai y bydd angen defnyddio gwasanaethau cyfieithu neu gyfieithu ar y pryd.  Gallai **partneriaid allweddol** gynnwys partneriaid o’r sector cyhoeddus neu’r trydydd sector, unigolion, pobl allweddol, cynrychiolwyr cymunedol a rhanddeiliaid eraill.  Byddai **ystod o ffynonellau** yn cynnwys gofynion deddfwriaethol, gofynion rheoleiddiol, gofynion comisiynu a gofynion sefydliadol; safonau rheoli perfformiad cydnabyddedig; gwybodaeth hanesyddol am fesur perfformiad; ymchwil gyfredol ac ymarfer sydd wedi’i seilio ar dystiolaeth.  Yr **unigolyn** yw’r oedolyn, plentyn neu berson ifanc sy’n derbyn gwasanaeth.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhawlyr a phobl eraill y mae gan yr unigolyn berthynas gefnogol â nhw.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  Mae data gwrthrychol **ansoddol** yn disgrifio meddyliau a theimladau unigolyn neu grŵp am bwnc, proses, menter neu agwedd ar y gwasanaeth neu’r ddarpariaeth. Bydd yn cynnwys adroddiadau disgrifiadol a gafwyd gan unigolion, grwpiau ffocws, cyfweliadau ac ymgynghoriadau.  Dataystadegol arhifiadol **meintiol** a gasglwyd am bwnc, proses, menter neu agwedd ar y gwasanaeth neu’r ddarpariaeth. |
|  |  |

|  |  |  |  |
| --- | --- | --- | --- |
| Cwmpas/ystod yn gysylltiedig â gwybodaeth a dealltwriaeth:Gwerthoedd: | | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.  **Mae’n rhaid cymhwyso pob datganiad am wybodaeth yng nghyd-destun y safon hon.**  Mae’r broses **cydgynhyrchu** yn cynnwys datblygu perthnasoedd er mwyn cydweithredu ag unigolion, pobl leol, grwpiau cymunedol a sefydliadau. Mae’n golygu defnyddio a datblygu sgiliau a galluoedd pobl trwy gydol yr holl weithgareddau comisiynu, caffael a chontractio, gan gynnwys cynllunio a darparu gwasanaethau. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli, gan ystyried y rolau y mae pobl yn dymuno eu cyflawni.  Yr **unigolyn** yw’r oedolyn, plentyn neu berson ifanc sy’n derbyn gwasanaeth.  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr a phobl eraill y mae gan yr unigolyn berthynas gefnogol â nhw.  Defnyddir y model **gwleidyddol, economaidd, cymdeithasegol, technolegol, cyfreithiol ac amgylcheddol** (a adwaenir hefyd fel y model PESTLE) i ddadansoddi’r dylanwadau sydd gan sefydliad ar ei amgylchedd, yn awr ac yn y dyfodol. Fe’i defnyddir i lywio penderfyniadau a galluogi’r sefydliad i ymateb i newid.  Defnyddir y term **sefydliad** i olygu’r sefydliad rydych chi’n gweithio neu’n gwirfoddoli iddo, neu rydych chi’n berchen arno neu’n ei reoli. O ran pobl sy’n ariannu eu gwasanaethau eu hunain neu’n defnyddio cymorth arall hunangyfeiriedig, mae’n golygu chi a’r bobl a allai fod yn gweithio i chi.  Mae **gweithio cydweithredol ac integredig** yn disgrifio ystod o ffyrdd y gall dau sefydliad neu fwy weithio gyda’i gilydd, er enghraifft gwasanaethau iechyd a gwasanaethau cymdeithasol yn gweithio gyda’i gilydd neu gydweithrediadau rhanbarthol. Gallant fod yn ffurfiol neu’n anffurfiol, dros dro neu’n barhaol, a gallant gynnwys cytuno ar gyllidebau.  Mae **blaenoriaethau a buddiannau** rhanddeiliaid yn ymwneud â’r canlyniadau a geisir. Mae’r rhain dan ddylanwad gwahanol athroniaethau, egwyddorion, blaenoriaethau a chodau ymarfer, ac effeithir arnynt gan eu gwahaniaethau o ran maint, strwythur, trefn lywodraethol a chapasiti. Gallant newid dros amser mewn ymateb i ffactorau cenedlaethol a lleol.  Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.  Mae **prosesau busnes** yn disgrifio’r systemau a’r tasgau y mae sefydliadau yn ymgymryd â hwy i allu darparu’r gwasanaeth sy’n ofynnol.  **Realiti gweithredol** darparwyr gwasanaeth yw’r ffactorau sy’n effeithio ar sut y gallant gynnal eu gwasanaethau, yn enwedig pan fo cystadleuaeth am gyllid a chwsmeriaid.  **Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.  Mae **cytuno ar gyllidebau** yn cynnwys cyfuno neu gronni cyllidebau o fewn neu rhwng sefydliadau, er enghraifft defnyddio cyllid awdurdod lleol a gofal iechyd parhaus, ar gyfer comisiynu ar y cyd neu brynu rhanbarthol/cydweithredol.  Mae **ymarfer seiliedig ar dystiolaeth** yn defnyddio systemau, prosesau a ‘doethineb ymarfer’ a fu’n effeithiol o ran helpu i gyflawni canlyniadau cadarnhaol. Gallai tystiolaeth fod wedi dod o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a rhanddeiliaid eraill sy’n ymwneud â darparu gwasanaethau gofal.  Mae’r **model cymdeithasol** yn disgrifio anabledd fel cyfres o rwystrau mewn cymdeithas ac nid mewn unigolyn, er enghraifft agweddau tuag at bobl sydd mewn angen neu rwystrau ffisegol. Mae’r **model meddygol** yn disgrifio salwch neu anabledd fel rhan gynhenid o’r unigolyn, ac felly byddai’n ceisio trin neu wella’r unigolyn. Mae **modelau busnes** yn cyfeirio at angen sefydliad i weithredu fel busnes o fewn cyfyngiadau ariannol ac, mewn rhai achosion, i wneud elw, er enghraifft mentrau cymdeithasol a busnesau preifat.  **Cydweithwyr** yw pobl rydych chi’n gweithio gyda hwy yn eich sefydliad eich hun neu sefydliadau eraill, gan gynnwys eich tîm, rheolwyr, darparwyr gwasanaeth, timau eraill, adrannau eraill a sefydliadau eraill.  Glynu wrth godau ymarfer neu ymddygiad lle y bônt yn berthnasol i’ch rôl a’r egwyddorion a’r gwerthoedd sy’n sail i’ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy’n diwallu eu hanghenion, sy’n ystyried eu dewisiadau ac sy’n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain  Dylai pob agwedd ar gomisiynu, caffael a chontractio geisio adeiladu ar y gwerthoedd sylfaenol hyn a dylent:  Barchu gwerth ac urddas cynhenid pob unigolyn  Parchu hawliau dynol plant, pobl ifanc ac oedolion  Parchu hawl pobl i gymryd risgiau cadarnhaol  Bod yn dryloyw  Bod yn atebol  Bod yn gymesur  Bod yn gyson  Bod wedi’u targedu  Bod yn ddiduedd  Galluogi darparwyr | |
| Datblygwyd gan | | Sgiliau Gofal a Datblygu | |
| Rhif fersiwn | | 2 | |
| **Dyddiad y’i cymeradwywyd** | | Chwefror 2014 | |
| Dyddiad adolygu dangosol | | Chwefror 2019 | |
| **Dilysrwydd** | | Cyfredol | |
| **Statws** | | Gwreiddiol | |
| Sefydliad gwreiddiol | | Sgiliau Gofal a Datblygu | |
| **URN gwreiddiol** | | CPC426 | |
| Galwedigaethau perthnasol | | Rheolwr Contractau; Rheolwyr ac arweinwyr sy’n gyfrifol am weithio rhyngasiantaethol; Gwasanaethau Gofal Plant a Gwasanaethau Personol Cysylltiedig; Iechyd a Gofal Cymdeithasol; Swyddog Cynllunio; Swyddog Strategaeth | |
| **Cyfres** | | Comisiynu, Caffael a Chontractio ar gyfer Gwasanaethau Gofal | |
| **Geiriau allweddol** | | Rheoli; perfformiad; maes; cyfrifoldeb | |